
I BENDROS NUOSTATOS
· Planas parengtas remiantis Vilniaus Martyno Mažvydo progimnazijos strateginiu planu 2023-2027 m., Vilniaus Martyno Mažvydo progimnazijos tarptautiškumo strategija 2022-2026 m., 2026 m. Vilniaus miesto savivaldybės prioritetais švietimo srityje.
· Metinį veiklos planą parengė direktorės įsakymu sudaryta darbo grupė (darbo grupės vadovė – R. Striogaitė, nariai: R.Maslauskienė, I.Jakubauskienė, J.Stonienė, A.Apeikytė, M.Gatelis, M.Masaitis, V.Žikulina, R. Bakanienė). Darbo grupės veiklą kuravo direktoriaus pavaduotojos ugdymui K. Jūraitė.
· Planą įgyvendina Vilniaus Martyno Mažvydo progimnazijos vadovybė, pedagogai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai ir jų tėvai.
· Rengiant metinį veiklos planą vadovautasi viešumo, atvirumo, bendradarbiavimo principais.
II MISIJA
Kurti tvarią mokyklos bendruomenę, kurioje atsižvelgiama į kiekvieno mokinio poreikius, gebėjimus ir galimybes siekti sėkmės ir pasiruošti tolimesniam ugdymosi etapui ir viso gyvenimo mokymuisi.  
III VIZIJA
Tvari mokyklos bendruomenė, prisitaikanti prie aplinkos pokyčių, nuolat tobulėjanti, suteikianti mokiniams galimybę pasirinkti ugdymo(si) kryptį, augti atsižvelgiant į jų poreikius ir siekti sėkmės mokykloje ir už jos ribų. 
IV VERTYBĖS
· Pagarba 
· Bendrystė 
· Atsakingumas 
· Pilietiškumas  
FILOSOFIJA: 
Aš mokausi saugodamas pasaulį ir mokysiuosi visą gyvenimą. (Šaltinis:  Learning to become with the world: Education for future survival. Paper commissioned for the UNESCO Futures of Education report (forthcoming, 2021)). 

V BENDROS ŽINIOS APIE PROGIMNAZIJĄ
Progimnazijoje vykdomos Pradinio ugdymo ir Pagrindinio ugdymo I dalies programos. 
Mokykloje yra 45 klasių komplektai, kuriuose mokosi 1145 mokiniai: 24 klasių komplektai 1–4 klasėse ir 21 klasių komplektas 5–8 klasėse, iš jų – 9 frankofoninio ugdymo ir 4  dailės ugdymo klasės. 
2025 m. rugsėjo 1 d. progimnazijoje dirbo 90 pedagoginių darbuotojų. Mokiniams specialiąją pedagoginę pagalbą teikia 3 specialieji pedagogai, 2 logopedai, 3 psichologai, 2 socialiniai pedagogai ir 15 mokytojo padėjėjų. 
VI STRATEGINIO PLANO ĮGYVENDINIMO APŽVALGA
1. Ugdymo kokybės gerinimas
· Įdiegta ir sistemingai taikyta mokinių asmeninės pažangos stebėsena: trimestriniai Sėkmės planai, individualūs pokalbiai su mokytojais, klasių vadovais ir švietimo pagalbos specialistais.
· Sustiprintas skaitymo ir raštingumo ugdymas visose klasėse: taikytos skaitymo strategijos visų dalykų pamokose, organizuotos skaitymo valandėlės, konkursai, padidėjo mokinių skaitymo motyvacija ir teksto suvokimo gebėjimai.
· Plačiai taikyti inovatyvūs ir patyriminiai mokymo metodai: pamokos už mokyklos ribų, integruotos pamokos, projektinis ir tiriamasis mokymasis, „Vilnius yra mokykla“ platformos naudojimas.
· Sėkmingai diegta CLIL metodika: integruotos dalykų ir užsienio kalbų pamokos (matematika, biologija), skiriant papildomas pamokas ir mokytojų kvalifikacijos kėlimą, gerinant mokinių komunikacines ir dalykines kompetencijas.
· Aktyviai taikytos skaitmeninės, IT ir DI priemonės ugdyme: MS Teams, Eduten, EDUKA, emokyklos.lt, kuriamos interaktyvios pamokos, DI taikymas ugdymo rezultatų analizei ir individualizavimui.
· Išplėtota STEAM veikla: FabLab laboratorijos įveiklinimas, integruotos STEAM veiklos, dalyvavimas nacionaliniuose ir miesto projektuose ,
· Stiprinta mokytojų profesinė kompetencija: įgyvendintas kryptingas kvalifikacijos tobulinimo planas, 39 seminarai ir kursai, didelis dėmesys įtraukiajam ugdymui ir mokinių elgesio valdymui.
2. Saugios ir motyvuojančios ugdymo aplinkos kūrimas
· Nuosekliai diegta pozityvaus elgesio sistema (PEPIS), vykdytos patyčių prevencijos ir mikroklimato gerinimo veiklos, stiprinta mokinių emocinė gerovė ir įtrauktis.
· Pagerintos sąlygos įtraukiajam ugdymui: parengti individualūs mokymo planai, diferencijuotos užduotys, įrengti akustiniai krėslai, turtintas sensorinis kabinetas, stiprinta švietimo pagalbos specialistų veikla.
· Modernizuotos ir atnaujintos ugdymo erdvės: interaktyvūs ekranai, kompiuteriai, kalbų laboratorija, gamtos mokslų laboratorija, sporto ir lauko ugdymo erdvės, atnaujinti kabinetai.
· Sėkmingai įgyvendinti tarptautiniai projektai: Erasmus+ KA1 projektas (įvertintas 100/100), plėtota tarptautinė partnerystė ir mokinių bei mokytojų mobilumas.
· Plėtotas kultūrinis, pilietinis ir vertybinis ugdymas: minėtos valstybinės ir atmintinos dienos, organizuotos parodos, edukacijos, pilietinės iniciatyvos.
3. Bendruomeniškumo stiprinimas
· Stiprinta mokyklos bendruomenės kultūra ir tapatumas: organizuoti bendruomeniniai renginiai, koncertai, parodos, kūrybinės dirbtuvės, puoselėjamos progimnazijos tradicijos.
· Aktyviai įtraukti mokinių tėvai (globėjai): „Tėvų dienos“, trišaliai pokalbiai, švietėjiškos paskaitos, bendros sveikatingumo ir sporto iniciatyvos.
· Plėtota mokinių saviraiška ir lyderystė: neformalusis ugdymas (60 % mokinių), socialinės-pilietinės veiklos, mentorystės projektas „Mokinys mokiniui“.
· Sėkmingai stiprintos partnerystės: bendradarbiavimas su miesto mokyklomis, aukštosiomis mokyklomis, kultūros, sporto ir visuomeninėmis organizacijomis Lietuvoje ir užsienyje.
· Skatintas mokinių pilietiškumas, socialinės-emocinės ir sveikos gyvensenos kompetencijos: tęsiamos „Sveikos mokyklos“ ir „Aktyvios mokyklos“ veiklos, karjeros ugdymo ir paramediko programa.
VII SVARBIAUSI MOKYKLOS PASIEKIMAI 2024-2025 m. m.
Reikšmingai pagerinti mokinių mokymosi pasiekimai, ypač matematikos ir skaitymo srityse:
· 4 kl. NMPP rezultatai viršijo šalies vidurkį: matematika – +15 %, skaitymas – +6,6 %;
· 8 kl. NMPP rezultatai: matematika – +11,5 %, skaitymas – +7,3 %.
Mokinių pasiekimai olimpiadose ir konkursuose:
Matematikos pasiekimai
· Vilniaus miesto matematikos olimpiada – IV vieta.
· XXIV Lietuvos 5–6 klasių mokinių matematikos olimpiada – II vieta.
· Tarptautinis matematikos konkursas „Kengūra 2025“ – 2 mokiniai pateko į TOP 50 Lietuvoje.
· Tarptautinis matematikos konkursas „Kengūra 2025“ – 3 mokiniai pateko į Vilniaus miesto prizinių vietų TOP 30.
· Tarptautinis matematikos konkursas „Kengūra“ – I vieta Lietuvoje (2 kl.).
· Matematikos konkursas „Olympis“ – trys II laipsnio diplomai.
· Lietuvos 3 klasių matematikos konkursas – 17 vieta.
· Matematikos konkursas „Pangea“ (Vilniaus miesto II etapas) – I vieta.
Visuomeninis ugdymas
· Č. Kudabos Lietuvos valstybinis geografijos konkursas – VI vieta tarp 124 Lietuvos mokyklų.
· Vilniaus miesto istorijos olimpiada „Vilnius – nepriklausomos Lietuvos sostinė (1990–2024)“ – XV vieta iš 34 dalyvių.
· Vilniaus miesto progimnazijų viktorina „Šalis ta Lietuva vadinas“ – III vieta.
Technologijos
· Respublikinis konkursas „Paukščiai 2025 – naminiai paukščiai“ – nominacija „Už tautinių technologijų puoselėjimą mene“.
Lietuvių kalba ir literatūra
· Meninio skaitymo konkursas (6 kl.) – II vieta.
· Meninio skaitymo konkursas (8 kl.) – IV vieta.
· Vilniaus miesto 8 klasių mokinių lietuvių kalbos ir literatūros olimpiada – II vieta.
· Vilniaus miesto pradinių klasių diktanto „Mažųjų diktantas“ II etapas – II vieta.
· Vilniaus miesto pradinių klasių diktanto „Mažųjų diktantas“ II etapas – III vieta.
· Konkursas „Olympis“ (lietuvių kalba) – I laipsnio diplomas.
· Vilniaus miesto 5 klasių lietuvių kalbos diktanto konkursas „Auksinė plunksna“ – III vieta.
· Tarptautinis poezijos konkursas „Haiku Palangai“, skirtas M. K. Čiurlioniui – laureatas (5 kl.).
Kalbinis ugdymas
· Respublikinis anglų kalbos konkursas „What do you know about M. K. Čiurlionis and his times“ – padėka.
· Konkursas „Olympis“ (užsienio kalbos) – I laipsnio diplomai.
· Vilniaus miesto 8 klasių mokinių prancūzų kalbos konkursas – I vieta.
Gamtos mokslai
· XVIII Lietuvos 5–8 klasių mokinių biologijos olimpiada – II vieta.
Menai
· 13-oji Lietuvos mokinių muzikos olimpiada (Vilniaus miesto etapas) – III vieta.
· Vilniaus miesto muzikos festivalis „Pavasario vėjas“ – nominacija.
· Vilniaus miesto moksleivių Advento–Kalėdų tautosakos ir tautodailės konkursas „Leliumoj“ – laureatė.
· Tarptautinis mokinių meninės kūrybos konkursas „Dzideli dzyvai, Kalėda“ – laureatė.
· Tarptautinis pradinių klasių mokinių piešinių konkursas „Lietuva vaiko akimis“ – laureatės.
· Meninės kūrybos konkursas „Mano gamtos sapnai“ – laureatai.
· Respublikinis vaikų ir jaunimo šokio konkursas „STAR 2025“ – I vieta.
Fizinis ugdymas ir sveikata
· Nacionalinis judumo iššūkis „Mokyklų iššūkis“ – 16 vieta iš 867 mokyklų.
· Vilniaus miesto mokyklų 4 klasių estafečių varžybos „Drąsūs, stiprūs ir vikrūs“ – II vieta.
· Vilniaus miesto estafečių žaidynės „Drąsūs, stiprūs ir vikrūs“ – II vieta.
· Vilniaus miesto šaudymo varžybos „Taiklioji akis“ (kraštotyros ir turizmo būrelis) – II vieta.


VIII DIDŽIAUSIOS PROBLEMOS, SU KURIOMIS SUSIDŪRĖ MOKYKLA, PRAĖJUSIAIS METAIS:
1. Ne visi mokyklos mokytojai aktyviai analizuoja mokinio padarytą pažangą. 
1. Per didelis mokinių skaičius mokykloje ir klasėse. 
1. Nepakankamas tėvų įsitraukimas į ugdymosi procesą.
1. Nuolat didėjantis mokymosi sunkumų ir elgesio sutrikimų turinčių mokinių skaičius bei pagalbą teikiančių specialistų trūkumas.
1. Mokymosi erdvių trūkumas didėjant mokinių skaičiui.

VI VILNIAUS MARTYNO MAŽVYDO PROGIMNAZIJOS 2026 METŲ TIKSLAI IR UŽDAVINIAI
TIKSLAI:
1. TIKSLAS  Ugdymo kokybės gerinimas
Uždaviniai:
1.1 Tobulinti  kompetencijomis grįstą mokymą
1.2 Įgyvendinti tarpdalykinio ugdymo modelį.
1.3 Įgyvendinti įtraukiojo ugdymo koncepciją.
2. TIKSLAS Saugios ir motyvuojančios ugdymo aplinkos kūrimas
Uždaviniai:
2.1 Gerinti progimnazijos bendruomenės narių emocinę savijautą.
2.2. Atnaujinti, turtinti ir modernizuoti mokymosi aplinkas.
3. TIKSLAS Bendruomeniškumo stiprinimas
Uždaviniai:
3.1. Diegti bendradarbiavimo kultūrą.
3.2. Įgyvendinti tarptautiškumo strategiją.
3.3 Plėsti socialinių partnerių tinklą.

	VILNIAUS MARTYNO MAŽVYDO PROGIMNAZIJOS
2026 M. VEIKLOS PLANAS
Progimnazijos tikslai:
1. Ugdymo kokybės gerinimas.
2. Saugios ir motyvuojančios ugdymo aplinkos kūrimas.
3. Bendruomeniškumo stiprinimas.

	1 Tikslas. Ugdymo kokybės gerinimas

	1.1. Uždavinys. Tobulinti kompetencijomis grįstą mokymą

	Eil. nr.
	Įgyvendinimo priemonės
	Terminai
	Atsakingi asmenys
	Veiklos. Laukiami rezultatai
	

	1.1.1.
	Individualizuoto ugdymo proceso įgyvendinimas, ilgalaikių planų koregavimas siekiant asmeninės mokinių pažangos
	
  2026 m.
	Pavaduotojai ugdymui, 1-8 klasių mokytojai
	1. Ugdymo kokybė  5–8 kl. padidėja 4 proc.
2. Ne mažiau kaip 90 proc. 1–8 kl. mokinių asmeninė mokymosi pažanga pakyla ar lieka tame pačiame lygmenyje bent viename dalyke.
	

	1.1.2.  1.1.3.
	Personalizuoto ir individualizuoto mokymosi įgyvendinimas per mokinių asmeninės pažangos stebėseną
	2026 m.
	1-8 klasių mokytojai, klasės vadovai, pagalbos mokiniui specialistai
	1. Kartą per trimestrą 5-8 klasių vadovai organizuoja klasės valandėles, skirtas mokinių pažangos ir pasiekimų analizei.
2. SUP ir nepatenkinamus įvertinimus turintys 5–8 klasių mokiniai kartą per trimestrą pildo sėkmės planus.
3. Ugdymosi sunkumų turintys mokiniai 1 kartą per trimestrą aptaria pasiekimus su švietimo pagalbos mokiniui specialistais, pagal poreikį mokiniai aptaria savo mokymosi pažangą su dalykų mokytojais.
4. Skiriamos konsultacijos kompetencijoms stiprinti.
5. Kartą per trimestrą, pagal poreikį, organizuojami individualūs klasių vadovo, dalykų mokytojų ir švietimo pagalbos mokiniui specialistų pokalbiai.
6. 5–8 klasių mokiniai 2 kartus per metus įsivertina kompetencijas įgūdžių valandėlių tobulinimo žurnale.
7. Mokytojai pildo ir plečia diferencijuotų užduočių banką    (lietuvių kalba, matematika, anglų kalba).
8. Organizuojami mokytojų mokymai apie personalizuoto ugdymo metodikas.
9. Kompetencijomis grįsto, personalizuoto ir individualizuoto ugdymo veiklų įgyvendinimas ir fiksavimas numatomas klasių vadovų ir švietimo pagalbos mokiniui specialistų veiklos planuose, TAMO dienyne bei dalykų mokytojų  ilgalaikiuose planuose.
	

	1.1.4.
	Šiuolaikinės pamokos vadybos tobulinimas
	2026 m.
	Pavaduotojai ugdymui, 1-8 klasių mokytojai

	1. Stebint mokytojų pamokas, stebimas Mokinių pasiekimų gerinimo strategijos bei Mokinių geros savijautos gerinimo plano taikymas.
2. Dalyko ugdymo turinys siejamas su mokinių patyrimu, STEAM veiklos įtraukiamos į dalykų mokytojų ilgalaikius planus.
3. Organizuojamas ugdymas gabiems mokiniams, taikant diferencijuotas ir praturtintas ugdymo veiklas.
4. Kiekviena metodinė grupė sukuria bent 1 interaktyvią pamoką pasitelkdamas „Vilnius yra mokykla“ platformą.
5. Lietuvių k. ir literatūros bei matematikos mokytojai profesiniam tobulėjimui bei savo pamokose naudoja DI. 
6. Kolegialus mokytojų dalijimasis gerąja patirtimi metodikos būreliuose (5-8 klasių mokytojų MG po 3 pasitarimus su pamokų analizės ciklų rekomendacijomis) ir pirmininkų susirinkimuose: mokytojai pristato pasiteisinusius ugdymo būdus, naujoves ir gerąją praktiką, o pristatymų medžiagą kaupia „OneDrive“.
	

	1.1.5.
	Tikslingas įgūdžių valandėlių tobulinimas


	2026 m.
	Pavaduotojai ugdymui,
5-8 klasių mokytojai, klasių vadovai, socialiniai pedagogai

	1. Dalykų mokytojai planuoja įgūdžių valandėles atsižvelgdami į mokinių mokymosi stilių ir pasiekimus.
2. Tęsiamas mentorystės projekto „Mokinys–mokiniui“ įgyvendinimas, kurio metu ne mažiau kaip 10 proc. gerai besimokančių 5–8 klasių mokinių per konsultacines pamokas teikia mokymosi pagalbą mokiniams, patiriantiems mokymosi sunkumų.
3. Mokinių mentoriavimas įtraukiamas į socialinėms pilietinėms veikloms skirtų valandų apskaitą (5–8 kl.).
4. 5-8 klasių mokiniai ir dalykų mokytojai pildo įgūdžių valandėlių lankymo žurnalą.
5. Klasių vadovai mokslo metų pabaigoje parengia ataskaitas, kiek kiekvienas mokinys lankė įgūdžių valandėlių.
	

	1.1.6.
	4,8 klasių NMPP testų duomenų analizė įvairiais lygmenimis

	2026 m.
	Pavaduotojai ugdymui,
Lietuvių k., matematikos mokytojos
	1. NMPP rezultatus kiekvienas mokinys aptaria kartu su dalyko mokytoju, išsikelia tolimesnius mokymosi tikslus siekdamas aukštesniųjų mokymosi rezultatų.
2. Mokytojai metodikos grupėse išanalizuoja kiekvieno mokinio rezultatus, juos apibendrina (rezultatų pristatymas metodikos grupių pirmininkų susirinkimuose).
3. Mokytojai, sudarydami ilgalaikius planus, organizuodami pamokas, atsižvelgia į mokinių NMPP rezultatus, jų analizę bei metodikos grupių rekomendacijas.
	

	1.1.7.
	Ugdymo(-si) proceso stebėsenos vykdymas
	2026 m.
	Pavaduotojai ugdymui

	Vadovaujantis progimnazijos ugdomosios veiklos stebėsenos aprašu, kasmet parengiamas ir įgyvendinamas ugdomosios veiklos stebėsenos planas.
	

	1.1.8.
	Mokytojų kompetencijų tobulinimas
	2026 m.
	Pavaduotojai ugdymui,
A.Lisauskaitė, 1-8 klasių mokytojai
	1. Iki sausio 10 d. sudaromas metinis kvalifikacijos kėlimo planas ( atestacijos lentelė).
2. Kiekvienas mokytojas per metus tobulina bendrąsias ir dalykines kompetencijas bent 2 seminaruose, dalyvauja kvalifikacijos kėlimo veiklose,  taiko naujas metodikas.
3. 30 proc. mokytojų dalyvaus įtraukiojo ugdymo kompetencijų stiprinimo mokymuose ir veiklose.
4. Mokytojai dalyvauja tarptautiniuose projektuose Erasmus+ bei eTwenning.
5. Apie 30 proc. mokytojų dalinasi gerąja patirtimi  miesto, respublikiniuose ar tarptautiniuose  renginiuose.
	

	1.1.9.
	Lankstus pamokų organizavimas nuotoliniu būdu
	2026 m.
	Pavaduotojai ugdymui,
1-8 klasių mokytojai,
IT specialistas
	1. Mokytojai dalyvauja bent 1 seminare tobulindami skaitmeninio raštingumo kompetencijas.
2. Kiekvienas mokinys, besimokydamas nuotoliniu būdu, geba savarankiškai atlikti jam skirtas užduotis naudodamasis MS Teams, el. dienynu ir kitomis IKT programomis.
3. 100 proc. mokytojų geba IKT programomis.
	

	1.1.10.
	Darbas  pagal atnaujintas BUP
	2026 m.
	Pavaduotojai ugdymui, R.Striogaitė, 1-8 klasių mokytojai
	1. Dirbama pagal atnaujintas bendrąsias programas.
2. Dirbdami pagal atnaujintas bendrąsias programas taiko metodus, ugdančius asmenines, komunikavimo, pažinimo, socialines, kūrybiškumo ir kitas savarankiškai asmenybei reikalingas kompetencijas.
3. Pamokų stebėjimui naudojamas atnaujintas pamokos stebėjimo protokolas.
4. Mokytojai, dirbdami pagal atnaujintas bendrąsias programas, veda atviras pamokas bei dalinasi gerąja patirtimi.
5. Atnaujinamos ugdymo aplinkos ir priemonės.
	

	1.2. Uždavinys.  Įgyvendinti tarpdalykinio ugdymo modelį

	1.2.1.
	Mokinių mokymasis pagal patirtis, susietas su gyvenimu, rengiantis spręsti realias problemas
	2026   m.
	Pavaduotojai ugdymui, 1-8 klasių mokytojai
	1. Visi mokiniai dalyvauja tiriamajai veiklai skirtose pamokose.
2. Kiekvienas mokinys per metus atlieka bent 1 projektą .
3. Mokytojai per metus bent 5 proc. savo dalyko pamokų skiria „Pamokoms be sienų”:  www.vilniusyramokykla.lt , naudojasi Pilaitės futbolo maniežu, Lazdynų baseinu.
4. Organizuojamas mėnuo, skirtas ekologijai, „žaliajam kursui”.
5. Per gamtos, technologijų, dailės pamokas vykdomos ekologijos ir „žaliojo kurso“ krypties ugdomosios veiklos, skirtos mokinių tvarių įpročių formavimui.
6. Mokytojai dalyvauja seminaruose apie STEAM ugdymą.
7. Vykdomi STEAM projektai 1–4 klasėse bei 5–8 klasėse. Projektų rezultatai pristatomi progimnazijos bendruomenei progimnazijos internetiniame puslapyje, stenduose.
8. Nuolat papildoma tiriamajai veiklai reikalingų priemonių bazė.
9. Mokiniai dalyvauja kasmetinėje Klaipėdos universiteto organizuojamoje STEAM olimpiadoje.
10. Kuriamos laikinos STEAM erdvės.
	

	1.2.2.
	Inovatyvių technologijų integracija
	2026  m.

	Pavaduotojai ugdymui, 1-8 klasių mokytojai
	1. 3 klasių mokytojai ir mokiniai informatikos pamokose naudoja  informatikos ir technologinės kūrybos mokymosi programą Vedliai.
2. 100 proc. mokytojų ir mokinių naudoja MS Teams.
3. 1-8 klasių mokiniai matematikos pamokose naudoja Eduten Playground.
4. 2-8 klasių mokiniai naudoja EDUKA aplinką užduočių atlikimui ir mokinių  kompetencijų pažangos stebėsenai.
5. Mokytojai naudoja DI kurdami pamokas.
6. Matematikos pamokose pradedamas naudoti skaitmeninis ugdymo įrankis „Elicėjus“, skirtas mokinių mokymosi užduočių atlikimui ir kompetencijų ugdymui.
7. Naudojama kalbų laboratorija.
	

	1.2.3.
	Projektinės veiklos organizavimas

	2026   m.

	Pavaduotojai ugdymui,
D.Matulevičienė
R. Slapšytė,
R.Striogaitė,
 I.Merkys, J.Žikulinas,
J.Bradauskienė,
R.Tumienė, L.Mikėnienė, J.Stonienė, M.Gatelis, E.Juknienė, E.Sakalienė, V.Malinauskienė, 1-8 klasių mokytojai
	1. Kalendorinės šventės integruojamos į ugdymo procesą 1–4 klasėse.
2. 5-8 klasių mokiniai pildo interaktyvų žemėlapį – Pilaitės gatvės - GIS sistemoje.
3. 1-8 klasėse edukacinių išvykų metu vykdomas projektas „Vilnius –mano miestas“ (www.vilniusyramokykla.lt).
4. Vykdomas projektas „Imkit mane ir skaitykit”.
5. Vykdomas ir pristatomas mokyklos bendruomenei projektas „Mažvydas vakar, šiandien ir visada”.
6. Tęsiamas projektas „Šiaurės šalių literatūros savaitė”.
7. Įgyvendinamas Respublikinė pažintinės žuvininkystės programa ,,Išauginta Europos Sąjungoje“.
8. Įgyvendinamas Vilniaus miesto projektas – iniciatyva ,,Dalyvaujamasis biudžetas“.
9. Vilniaus miesto konkurso ,,Tvariau“  progimnazijos projekto ,,Progimnazijos žalioji erdvė – žinių laukas“ įgyvendinimas.
	

	1.2.4.
	Mokinių karjeros planavimo, orientuoto į mokinio pašaukimą ir gebėjimus, skatinimas
	2026   m.

	R.Žemaitienė,
V.Žikulina,
klasių vadovai,
1-8 klasių mokytojai
	1. Įgyvendinama iniciatyva „Kryptis – profesijų pasaulis“. Mokiniai dalyvauja visuotinėje atvirų durų dienoje tėvų darbovietėse.
2. Organizuojamos netradicinės pamokos, kurias veda tėvai ar buvę mokiniai
3. Įgyvendinama Mokytojų dienos iniciatyva ,,Tėvai - mokytojai 2026”.
4. Klasių vadovai organizuoja tikslines valandėles karjeros ugdymo klausimais.
5. Teikiamos konsultacijos mokiniams profesinio orientavimo klausimais, informacija apie priėmimą į gimnazijas pateikiama Tamo, progimnazijos internetinėje svetainėje.
6. Kartą į pusmetį atnaujinamas karjeros stendas.
7. Kaupiama ir atnaujinama aktuali informacinė medžiaga karjeros ugdymo aplanke.
	

	1.2.5.
	Integruoto mokymo taikymas ugdymo procese
	2026   m.
	Pavaduotojai ugdymui,
R.Striogaitė, 1-8 klasių mokytojai
	1. Etnokultūra ir pilietinis ugdymas integruojamas į lietuvių kalbos ir literatūros, istorijos, dorinio ugdymo ir įvairias progimnazijos veiklas.
2. Dalykų mokytojai kartu su mokiniais (apie  15 proc.) dalyvauja integruoto ugdymo miesto ir respublikiniuose projektuose.
3. Kiekvienas mokinys per metus dalyvauja bent 1 integruotame projekte.
4. Tobulinamos mokinių ir mokytojų bendrosios kompetencijos per integruoto ugdymo veiklas.
5. Skaitymo strategijos integruojamos į visų dalykų pamokas, siekiant ne mažiau kaip 30 proc. pagerinti mokinių skaitymo įgūdžius.
6. Finansinis raštingumas integruojamas į matematikos pamokas ir į neformalųjį ugdymą pradinėse klasėse.
7. Aplinkosauga ir tvaraus gyvenimo būdas  integruojamas į gamtos mokslų ugdymo turinį ir įvairias progimnazijos veiklas.
	

	1.2.6.
	Dailės pamokų organizavimas


	2026   m.
	R.Žemaitienė,
V. Junevičienė,
D.Varslavėnienė
M.Tverkutė,
„d“ klasių vadovai
	1. Pradedant nuo 2 klasės komplektuojama po vieną klasę, kuriai skiriamas didesnis dailės pamokų skaičius.
2. Mokiniai pristato savo darbus miesto ir šalies konkursuose.
3. Rengiamos mokinių darbų parodos Pilaitėje, Vilniaus mieste ir respublikoje, informacija apie jas skelbiama mokyklos interneto svetainėje.
4. Bendradarbiaujama su Dailės akademija vykdant bendrus projektus.
5. Atnaujinama dailės dalyko programa.
6. Organizuojami neformalaus ugdymo būreliai atsižvelgiant į dailės ugdymo sritis.
	

	1.2.7.
	Frankofoninio ugdymo organizavimas


	2026  m.
	L.Navickaitė,
V.Junevičienė,
V.Petrikienė,
P.Pache,
N.Kalčevskaja,
S.Politova, V.Žikulina,
mokytojai, dėstantys „p“ klasėse,
„p, pp, pr“ klasių vadovai
	1. Įgyvendinamas frankofoninis ugdymas (8 klasių komplektai, 22 proc. mokinių).
2. Ne mažiau kaip 80 proc. mokinių pagerins prancūzų kalbos rezultatus.
3. Mokiniai supažindinami su prancūzų kultūra ir jos identitetu.
4. Atnaujinama Frankofoninio ugdymo programa.
5. Apie 80 proc. mokinių tęsia mokslą Pilaitės gimnazijoje ir kitose miesto mokyklose, kur yra įsteigtos frankofoninio ugdymo klasės.
6. Vyksta frankofoninio mėnesio veiklos ir renginiai.
7. Įgyvendinama Martyno Mažvydo progimnazijos ir Pilaitės gimnazijos bendradarbiavimo sutartis, tęsiant frankofoninį ugdymą Vilniaus Pilaitės gimnazijoje.
8. Progimnazija priima po 2 studentus iš Montpellier universiteto.
9. Progimnazija priima stažuotoją iš Prancūzijos.
10. Bendradarbiaujama su Prancūzijos Pottier mokykla.
11. Frankofoninės klasės organizuoja prancūzų kalbos populiarinimo renginius progimnazijoje ir Vilniaus mieste.Apie renginius ir veiklas skelbiama mokyklos interneto svetainėje.
12. Mokykla siekia įgyti Label Franc Education ženklelį.
	

	1.2.8
	Vokiečių kalbos populiarinimas
	2026 m.
	Vokiečių k. mokytoja
	1. Progimnazija 5 klasės mokiniams organizuoja vokiečių kalbos pristatymus apie mokymosi galimybes, pamokų turinį ir naudą.
2. Organizuojamos vokiečių kalbos dienos progimnazijoje.
3. Organizuojami bendri projektai, virtualūs mainai ar vaizdo susitikimai su partnerių mokyklomis Vokietijoje ar kitose vokiečių kalbos šalyse.
	

	1.3. Uždavinys.  Įgyvendinti įtraukiojo ugdymo koncepciją

	1.3.1.
	Įtraukiojo ugdymo organizavimas
	2026   m.
	Pavaduotojai ugdymui, pagalbos mokiniui specialistai, 1-8 klasių mokytojai
	1. Taikomos rekomendacijos, parengtos pagal atliktą tyrimą „Dėl sėkmingo įtraukiojo ugdymo požymių“. 
2. Sensorinio kabineto naudojimas, pildymas priemonėmis.
3. Pagalbos mokiniui specialistai teikia 1–8 klasių mokytojams rekomendacijas apie mokinių, turinčių mokymosi sunkumų, ugdymo individualizavimą ir diferencijavimą bei emocinės savijautos gerinimą pamokose ir neformaliame ugdyme.
4. VGK veiklos efektyvinimas (pamokų stebėjimas, klasių aptarimai, konsultacijos, vaiko kortelės, tyrimai, prevencinės veiklos, dokumentų atnaujinimas ir talpinimas „OneDrive“).
5. Mokytojai stiprina kompetencijas įtraukiojo ugdymo supratimo bei praktikos taikymo srityje.
6. Tęsiamas bendradarbiavimas su nevyriausybinėmis organizacijomis, socialinių akcijų vykdymas.
7. Sudaryta darbo grupė pilotinio projekto „Vaikui saugios aplinkos standartų“ įsivertinimui.
8. Bus parengtas aiškus ir prieinamas patyčių, smurto, emocinio saugumo situacijoms reagavimo algoritmas.
9. Teikiamos VGK narių konsultacijos tėvų bendruomenei mokinių ugdymo ir pagalbos klausimais.
10. Mokinio padėjėjai dalyvauja kvalifikacijos kėlimo seminaruose apie pagalbos teikimą specialiųjų ugdymosi poreikių turintiems mokiniams.
	

	1.3.2.
	Naujų ir 1, 5 klasių mokinių adaptacijos ugdymo procese užtikrinimas
	2026   m
	R.Žemaitienė,
L.Navickaitė,
D.Kirlienė,
I.Čepelionė
K.Jočbalytė

	1. Organizuojami 4-ųjų klasių vadovų susitikimai su mokytojais, dėstančiais 5-ose klasėse, švietimo pagalbos specialistais mokinių elgsenos ir mokymosi pasiekimams aptarti (pagal sudarytą susitikimų planą).
2. Iki lapkričio 1 d. atliekamas 1 ir 5 klasių adaptacijos tyrimas.
3. Remdamiesi adaptacijos tyrimų duomenimis, mokyklos psichologai pateikia mokinių adaptacijos rekomendacijas mokytojams, klasių vadovams.
	

	1.3.3.
	Mokinių specialiųjų ugdymosi poreikių tenkinimas bendradarbiaujant mokytojams ir švietimo pagalbos specialistams
	2026   m.
	R.Žemaitienė,
L.Navickaitė,
K.Jūraitė,
pagalbos mokiniui specialistai (socialinės pedagogės,specialiosios pedagogės,logopedės, psichologės), 1-8 klasių mokytojai, klasių vadovai


	1. Teikiama pagalba mokymosi ir elgesio sunkumų turintiems mokiniams.
2. VGK, bendradarbiaudama su dalyko mokytojais ir klasės vadovais, sudaro individualų pagalbos planą pagal poreikį SUP mokiniams.
3. Teikiamos papildomos konsultacijos mokymosi sunkumų turintiems mokiniams.
4. Vykdomos Lions Quest, „Laikas kartu“, „Esame saugūs“ ir kitos socialinių įgūdžių ugdymo programos.
5. Taikoma pozityvaus elgesio sistema  (PEPIS) 1-8 klasėse pagal VGK parengtas rekomendacijas.
6. 1-4 klasėse vykdoma programa Heart (Atsparumo lavinimas ir stiprinimas panaudojant menus)
7. Mokinio  padėjėjų darbo organizavimo tobulinimas ir konsultacijų su pagalbos mokiniui specialistais organizavimas.
8. Dalykų mokytojų ir pagalbos mokiniui specialistų „Apskrito stalo“ susitikimai dėl SUP mokinių ugdymo gerinimo.
	

	1.3.4.
	Švietimo prieinamumo ir kokybės gerinimas mokiniams, turintiems specialiųjų ugdymosi poreikių.

	2026   m.
	Pavaduotojai ugdymui,
1-8 klasių mokytojai, klasių vadovai
	1. Kiekvienas mokytojas parengia diferencijuoto ugdymo užduočių paketus ir pristato metodikos grupėse.
2. Mokymuose apie gabių mokinių ugdymąsi dalyvauja 20 proc. mokytojų.
3. Kuriamas „Gabių mokinių klubas“, skirtas papildomoms ugdymo veikloms gabiems mokiniams.
4. Mokslo metų pabaigoje apibendrinami aukštesniųjų gebėjimų užduočių taikymo rezultatai, informacija pateikiama metodikos grupių pirmininkų susirinkimuose rugpjūčio mėnesio pabaigoje.
5. Mokytojai skatina gabius mokinius dalyvauti miesto ir šalies olimpiadose bei konkursuose, o pasiektos prizines vietos skelbiamos mokyklos interneto svetainėje.
	

	2 TIKSLAS. Saugios ir motyvuojančios ugdymo aplinkos kūrimas

	2.1. Uždavinys.Gerinti progimnazijos bendruomenės narių emocinę savijautą

	2.1.1.
	Įtraukios, saugios ir pozityvios aplinkos plėtra

	2026 m.
	Pavaduotojai   ugdymui,
D.Kirlienė,
I.Čepelionė,
K.Jočbalytė,
1-8 klasių mokytojai, klasių vadovai, dailės mokytojos
	1. Klasių vadovai organizuoja bent 1  valandėlę, skirtą mikroklimato gerinimui.
2. 3-iose ir 6-ose klasėse atliekamas mokinių pasitenkinimo emociniu klimatu tyrimas.
3. Kiekvienoje 1-8 klasėje vykdoma PEPIS programa.
4. Mokiniai su dailės mokytojomis kuria plakatus valstybinėms šventėms ir teminėms dienoms: Sausio 13, Vasario 16, Kovo 11, Užgavėnėms, Kaziuko mugei, Europos kalbų dienai, Tolerancijos dienai, Frankofonijos mėnesiui, Žemės dienai.
5. Mokinių taryba inicijuoja veiklas ir akcijas.
6. Atnaujinti stendai prie budėjimo posto, kalėdiniai karpiniai ant langų -  informatyvi, šventiška ir jauki aplinka.
7. Atnaujinamos edukacinės erdvės (pagal turimas lėšas).
	

	2.1.2.
	Mokinių savijautos gerinimas
	2026 m.
	Pavaduotojai ugdymui,
J.Noreikienė,
L.Rinkauskaitė,
I.Čepelionė,
D.Kirlienė,
K.Jočbalytė,
G.Šeštokienė,
E.Manelis,
sveikatos priežiūros specialistė, fizinio ugdymo mokytojai, 1-8 klasių mokytojai, klasių vadovai
	Organizuojamos mikroklimato gerinimo ir patyčių prevencijos veiklos:
1. Organizuojama „Geros savijautos diena”.
2. Naudojama „Patyčių dėžutė“, peržiūrimi laiškai ir teikiamos rekomendacijos.
3. Atliekamas patyčių masto tyrimas 1–8 klasėse.
4. Atnaujinama ir vykdomos smurto ir patyčių prevencijos ir intervencijos programa.
5. Rengiami sąmoningumo didinimo mėnesio „Be patyčių 2026“ renginiai ir veiklos.
6. Organizuojamos Tolerancijos centro veiklos.
7. Integruojamas socialinis ir emocinis ugdymas klasės valandėlėse (Lion Quest).
8. Įgyvendinama labai gerai besimokančių mokinių motyvavimo sistema.
9. Taikoma mokinų savijautos gerinimo sistema 1–8 klasėse, sprendžiant nerimo ir baimės klausimus (pagal įsakymus Nr. V-148 ir Nr. V-219).
10. Tęsiamas dalyvavimas sveikatą stiprinančių mokyklų tinkle „Sveika mokykla“, „Aktyvi mokykla“ ir vykdomos prevencinės pamokos, organizuojami užsiėmimai sveikatos stiprinimo temomis.
11. Organizuojamas orientacinis – mokomasis žaidimas Vilniaus mieste.
12. Pagal turimas lėšas įrengiamos skaitymo erdvės.
13. Rengiami draugiškiausios, kultūringiausios ir pažangiausios klasės rinkimai.
14. Organizuojama emocinio stiprinimo savaitė.
15. Visuomenės sveikatos priežiūros specialistė veda klasės valandėles, kuriose vykdomos sveikatos ugdymo ir mokymo veiklos fizinio aktyvumo, sveikos mitybos bei emocinės sveikatos temomis.
16. 1-4 klasės dalyvauja Flow programoje.Formos apačia

	

	2.1.3.
	Mokytojų mikroklimato gerinimas
	2026 m.
	Pavaduotojai ugdymui,
V.Purelis,
J. Stonienė

	1. Pagal atliktą mokytojų ir darbuotojų mikroklimato tyrimą parengtas mokytojų emocinės gerovės skatinimo  planas.
2. Organizuojami 2 išvažiuojamieji seminarai per metus.
3. Organizuojami seminarai komandinio darbo, kolegialaus veikimo ir panašiomis temomis.
4. Organizuojamas bendruomeniškumo stiprinimo ir metų mokytojo nominacijų įteikimo renginys.
5. Organizuojama bendruomeniškumo popietė ir susitikimas su kunigu R. Doveika.
6. Poilsio zonų atnaujinimas (pagal turimas lėšas).
	

	2.1.4.
	Mokinių socialinės veiklos organizavimas, kuriant estetišką bei jaukią progimnazijos aplinką

	2026 m.
	Pavaduotojai ugdymui,
V.Žikulina,
R. Tumienė
J.Noreikienė,
L.Rinkauskaitė,
dailės, technologijų, fizinio ugdymo mokytojai, klasių vadovai
	1. Tobulinama fizinė mokyklos aplinka (poilsio zonos, akustiniai krėslai, lauko klasė).
2. Organizuojami užsiėmimai mokinių grupėms integruojant bendravimo, bendradarbiavimo, konfliktų sprendimo bei emocinių kompetencijų lavinimo veiklas.
3. Progimnazijos aplinkos pritaikymas atliekų rūšiavimui.
4. DĖK’ui stotelės kabyklos – dalijimosi ir tvarumo erdvės prieinamumas.
5. Visi mokiniai dalyvaus progimnazijos aplinkos tvarkymo ir apželdinimo akcijoje „Darom”.
6. Mokinių kūrybinių darbai eksponuojami įvairiose progimnazijos erdvėse.
7. Atnaujinamas ir tęsiamas edukacinių erdvių kūrimo ir veiklos plano įgyvendinimas (įsakymas 2023-11-09 Nr. V-391).
	

	2.2. Uždavinys. Atnaujinti, turtinti ir modernizuoti mokymosi aplinkas

	2.2.1.
	IKT priemonių atnaujinimas kiekviename kabinete

	2026 m.
	Pavaduotojai ugdymui, R.Striogaitė,
V.Purelis
	1. Nupirkti interaktyvieji ekranai ir projektoriai.
2. Įsigytos planšetės, mokymosi programos (wordwall, canva, Eduka, Eduten, Elicėjus).

	

	2.2.2.

	[bookmark: _Hlk219110285]Sukurti edukacines, mobilias darbo vietas, poilsio zonas
	2026 m.
	Pavaduotojai ugdymui, R.Striogaitė,
V.Purelis
	1. Klasėse bus įrengtos pritaikytos erdvės įtraukiajam ugdymui.
2. Įrengtos poilsio, edukacinės ir fizinį aktyvumą skatinančios zonos progimnazijos erdvėse.
3. Įrengtos papildomos valgymo zonos.
4. Įrengtos skaitymo ir namų darbų ruošos erdvės, atnaujinamos edukacinės erdvės.
5. Sukurtas edukacinis Prancūzijos žemėlapis ant sienos prie prancūzų kalbos kabinetų.
6. [bookmark: _Hlk219110225]Matematikos/fizikos mokslų formulių spauda ant sienos.
	

	2.2.3.
	Pildyti Fab Lab kūrybinę dirbtuvę ir gamtos mokslų laboratoriją
	2026 m.
	K.Jūraitė,
V.Junevičienė.
M.Masaitis,
V.Purelis,
V.Bartkevičius,
R.Kovalkov,
V.Žikulina,
R.Tumienė
	1. Fab Lab, gamtos mokslų laboratorijose vyksta STEAM.
2. Gamtos mokslų laboratorija 240a pildoma mokymo priemonėmis.
3. Įgyvendinamas FAB LAB veiklos planas.
4. Gamtos mokslų laboratorijos II įrengimas ir įveiklinimas.
	

	2.2.4
	Mokymo priemonių atnaujinimas
	2026 m.
	Pavaduotojai ugdymui, R.Striogaitė,
V.Purelis
	Metodikos grupės 2 kartus per metus aptaria ir pateikia reikalingų priemonių sąrašą pavaduotojoms ugdymui.

	

	2.2.5.
	Bibliotekos atnaujinimas
	2026 m.
	Pavaduotojai ugdymui, R.Striogaitė,
V.Purelis, 
bibliotekininkės
	1. Pagal parengtą bibliotekos vizualizaciją  pertvarkytos dvi rūbinės, jas integruojant į bibliotekos erdvę ir atidarant langą į kiemą.
2. Atnaujinta skaitykla ir IT erdvė (pagal turimas lėšas).
3. Sukurtos individualios skaitymo erdvės (pagal turimas lėšas).
4. Veikiantis skaitytojų klubas skatina bendruomeniškumą ir skaitymo įpročių ugdymą.
5. Nuolat atnaujinamos parodos ir organizuojamos įvairios iniciatyvos ir akcijos, skatinančios mokinių įsitraukimą.
	

	2.2.6.
	Sensorinio kabineto įveiklinimas
	2026 m.
	Pavaduotojai ugdymui,
V.Purelis, pagalbos mokiniui specialistės
	1. Sensorinio kabineto priemonių papildymas.
2. Mokinių lankymosi sensoriniame kabinete plano įgyvendinimas.
	

	2.2.7.
	Sukurtos edukacinės lauko erdvės netradicinėms pamokoms
	2026 m.
	Pavaduotojai ugdymui, R.Striogaitė,
V.Purelis, 1-8 klasių mokytojai, klasių vadovai
	Lauko klasėje, sukurtoje lauko baldų erdvėje bei vidinio kiemelio zonoje mokytojai organizuoja pamokas, klasės valandėles.

	

	2.2.11.
	Klasių remontas
	2026 m.
	Pavaduotojai ugdymui,
V.Purelis
	Nudažytos sienos, lubos, pakeistos grindys, atnaujinti baldai (pagal turimas lėšas).
	


	3 TIKSLAS. Bendruomeniškumo stiprinimas

	3.1. Uždavinys. Diegti bendradarbiavimo kultūrą

	3.1.1.
	Pilietiškumo, tautiškumo ugdymo veiklų organizavimas
	2026 m.
	Pavaduotojai ugdymui, R.Striogaitė,
klasių vadovai, istorijos mokytojai, 
1-8 klasių mokytojai
	1. Tęsiamas pilietiškumo programos, kurioje numatytas valstybinių švenčių, įvykių minėjimas, įgyvendinimas.
2. Visi mokiniai įsitraukia į progimnazijos organizuojamas pilietiškumo dienas.
3. Suorganizuotas bent 1 susitikimas per metus su savanoriais, kurie dirba savanoriškose organizacijose.
	

	3.1.2.
	Svarbių Lietuvos ir Vilniaus miesto objektų lankymas
	 2026 m.
	Pavaduotojai ugdymui, klasių vadovai, 1-8 klasių mokytojai
	1. Parengtos išvykų organizavimo rekomendacijos atsižvelgiant į atnaujintą ugdymo turinį.
2. Pamokoms mieste naudojamas sukurtas Orientacinis-mokomasis žaidimas Vilniaus mieste.
3. Projekto „Vilnius – mano miestas“ veiklose dalyvauja 100 proc. mokinių. Mokytojai organizuoja pamokas Vilniaus mieste, naudodamiesi www.vilniusyramokykla.lt pamokų planais. Mokiniai pildo anketas prieš pamoką ir po pamokos.
4. Klasių vadovai kiekvienais metais organizuoja 2–3 edukacines išvykas.
	

	3.1.3.
	Lietuvių kalbos vartojimo ir vertės suvokimo skatinimas
	2026 m.
	Pavaduotojai ugdymui,
R.Striogaitė,
M.Steckienė,
R.Maslauskienė,
G.Šeštokienė, E.Sadauskienė,
1-8 klasių mokytojai
	1. Visų dalykų mokytojai skatina mokinius vartoti taisyklingą lietuvių kalbą pamokų metu bei naudoja lietuvių kalbos ir literatūros mokytojų parengtas raštingumo atmintines mokinių raštingumo lygiui kelti.
2. Pradinių klasių ir lietuvių kalbos mokytojai  veda lietuvių kalbos įgūdžių valandėles kiekvieną savaitę.
3. Visi 5–8 klasių mokiniai dalyvauja lietuvių kalbos savaitės renginiuose
4. Tęsiamas skaitymo strategijų naudojimas visų dalykų pamokose.
5. Interaktyvios knygų lentynos naudojimas lietuvių kalbos ir literatūros pamokose.
6. Organizuojamos Lietuvių kalbos dienos remiantis Lietuvių kalbos komisijos rekomendacijomis.
7. Organizuojami 1–2 mokykliniai renginiai/akcijos, susijusios su gimtosios kalbos puoselėjimu.
	

	3.1.4.
	Bendradarbiavimo su mokinių tėvais stiprinimas
	2026 m.
	Pavaduotojai ugdymui,
I.Čepelionė,
D.Kirlienė,
klasių vadovai,
1-8 klasių mokytojai

	1. Klasių vadovai kartą per trimestrą organizuoja klasės tėvų (globėjų) susirinkimą.
2. Mokytojai 2 kartus per metus dalyvauja „Tėvų dienose” (individualūs pokalbiai su tėvais (globėjais)).
3. Naudojamas patobulintas tėvų informavimo ir abipusio bendradarbiavimo su mokinių tėvais sistemos aprašas.
4. Organizuojamos 1–2 švietėjiškos paskaitos progimnazijos mokinių tėvams.
5. Psichologai organizuoja efektyvios tėvystės grupes.
6. Organizuojamos psichologų paskaitos tėvams.
7. Mokytojų dienos iniciatyva ,,Tėvai - mokytojai”.
8. Tėvai kviečiami kartu vaikais dalyvauti Kalėdinių durų puošimo konkurse. Skatinama organizuoti dirbtuvėles: dekoruojant moliūgus 1 - 8 kl. renginiui,,Moliūgynas”, gaminant angelus Tarptautinei Kalėdų labdaros mugei.
9. Tėvai kviečiami pristatyti profesijas Karjeros ugdymo dienoje birželio mėn.
10. Tėvai įtraukiami į bendruomeniškumo iniciatyvą puošiant mokyklą  „Kūrybiškumo galia“
	

	3.1.5.
	Progimnazijos bendruomenės dalyvavimas veiklos kokybės įsivertinime pagal parengtą Edu Vilnius klausimyną
	2026 m.
	K.Jūraitė,
E.Juknienė,
I.Jakubauskienė

	80 proc. mokytojų bei 5–8 kl. mokinių ir bent 30 proc. tėvų (globėjų)  dalyvauja apklausose įsivertinant progimnazijos veiklos kokybę bei tobulinant ugdymo procesą (pateiktos išvados ir rekomendacijos).
	

	3.1.6.
	Progimnazijos atributikos naudojimas puoselėjant progimnazijos savitumą
	2026 m.
	Pavaduotojai ugdymui,
1-8 klasių mokytojai,
klasių vadovai
	1. Progimnazijos himno, vėliavos naudojimas svarbių progimnazijos renginių metu bei atstovaujant progimnaziją kituose renginiuose.
2. Progimnazijos logotipo naudojimas viešinant progimnazijos pasiekimus, dalinantis gerąja patirtimi progimnazijos, miesto, respublikos ir tarptautiniuose renginiuose.
3. Mokiniai dėvi progimnazijos uniformą, sudaromos galimybės dalyvauti išaugtų uniformų ir kitų mokyklinių daiktų tvarumo mugėje.
	

	3.1.7.
	Bendruomeniškumą skatinančių renginių, projektų organizavimas, puoselėjant progimnazijos savitumą bei kuriant naujas tradicijas
	2026 m.
	Pavaduotojai ugdymui,
mokinių taryba,  1-8 klasių mokytojai, klasės vadovai
	1. 50 proc. bendruomenės narių dalyvauja bendruomenės renginiuose.
2. Organizuojamas bent vienas bendruomeniškumą skatinantis progimnazijos renginys (Draugiškiausios/ kultūringiausios/ pažangiausios klasės, tolerantiškiausio mokinio rinkimai ir kt.).
3. Mokinių tarybos aktyvi veikla: atnaujinti mokinių savivaldos nuostatai, įgyvendintos 1–2 iniciatyvos per metus planuojant ugdymo procesą, neformalų ugdymą, pertraukų užimtumą, patyčių prevenciją, savanorystę bei mentoriavimą.
4. Kiekviena klasė organizuoja bent 1–2 klasės bendruomenės formavimo bei 2-3 renginius kartu su Pilaitės bendruomene.
5.   Organizuojamos mokomųjų dalykų savaitės.

	

	3.1.8.
	Besimokančios organizacijos puoselėjimas
	2026 m.
	Pavaduotojai ugdymui,
mokytojai, pagalbos mokiniui specialistai

	1. 40 proc. mokytojų veda po 1 atvirą pamoką per metus.
2. Organizuojama bent 1 kolegialaus ryšio skatinimo akcija (pvz., kiekvienas mokytojas stebi bent 2 kolegų pamokas per metus ir jas aptaria tarpusavyje bei metodikos grupėse;  akcija „Kolega-kolegai” – 2 mokytojai porininkai  parengia tokį patį pamokos planą ir pagal jį pravedę pamoką tarpusavyje aptaria rezultatus).
3. Per metus mokytojai, švietimo pagalbos mokiniui specialistai parašo ne mažiau kaip po 3 straipsnius progimnazijos  interneto svetainėje.
4. Organizuojami seminarai mokyklos bendruomenei atsižvelgiant į mokyklos tikslus ir prioritetus.
5. Bendradarbiaujama su Lietuvos Martyno Mažvydo vardo mokyklomis, Vilniaus Spindulio, Ąžuolyno, Vydūno progimnazijomis bei Pilaitės ir Krikščioniškąja gimnazijomis, Vilniaus rajono Buivydiškių pagrindine mokykla.
	

	3.1.9.
	Sąlygų mokinių saviraiškai sudarymas
	2026 m.
	Pavaduotojai ugdymui,
1-8 klasių mokytojai,
klasių vadovai,
M.Gatelis,
P.Sinkevičius,
J.Noreikienė,
L.Rinkauskaitė
M.Masaitis,
R.Tumienė,
V.Žikulina
	1. Neformalaus ugdymo būrelių pasiūlos užtikrinimas skirtingų poreikių ir interesų mokiniams. Mokiniai naudojasi keramikos dirbtuvėmis, FAB LAB laboratorija, gamtos mokslų laboratorija bei fizinio aktyvumo ir sveikatinimo erdvėmis. Siekiama, kad 60 proc. mokinių lankytų progimnazijoje neformalaus ugdymo užsiėmimus.
2. Organizuojami 2-3 sporto, sveikatingumo renginiai.
3. Organizuojama vasaros stovykla.
4. Sudarytos sąlygos mokinių sporto savanorystei, skatinamos mokinių iniciatyvos, pasirodymai, renginiai, akcijos progimnazijoje.

	

	3.1.10.
	Sudaryti galimybių mokiniams rinktis įvairesnes socialinės veiklos formas už progimnazijos ribų
	2026 m.
	Pavaduotojai ugdymui,
5-8 klasių vadovai,
L.Rinkauskaitė,
J.Noreikienė
	1. 10 proc. 5–8 klasių mokinių įsitraukia į naujas socialinės veiklos formas.
2. Vykdydami socialinę veiklą mokytojai vadovaujasi socialinės pilietinės veiklos organizavimo tvarkos aprašu 2022-11-28 Nr. V-194.
	

	3.1.11.
	Prevencinės priemonės, padedančios kurti saugią, draugišką, grįstą tarpusavio pagarba ir tolerancija, atmosferą
	2026 m.
	Pavaduotojai ugdymui,
1-8 klasių vadovai,
L.Rinkauskaitė,
J.Noreikienė
	1. Sudarytos sąlygos kiekvienam mokiniui dalyvauti bent vienoje socialines – emocines kompetencijas ugdančioje prevencinėje programoje: Lions Quest, Esame saugūs, Laikas kartu.
2. Ugdomos socialinės-emocinės mokinių kompetencijos, sveikos gyvensenos įgūdžiai,  gebėjimas atsispirti žalingiems įpročiams, puoselėjamos pozityvios vertybės ir bendruomeniškumas (mandagumas, paslaugumas, rūpinimasis kitais, pagarba, pasitikėjimas, solidarumas, lygiateisiškumas ir kt.).
3. Mokytojai ne mažiau kaip 1 kartą per metus dalyvauja kvalifikacijos kėlimo renginiuose prevencijos temomis.
4. Tęsiamas patyčių prevencijos ir intervencijos programos vykdymas.
5. Atnaujinami progimnazijos tvarką, drausmę ir atsakomybę reglamentuojantys dokumentai.
	

	3.1.12.
	Dokumentų ir užduočių valdymo sistemos DVS  naudojimas progimnazijoje
	2026 m.
	Pavaduotojai ugdymui, raštinės vedėja
	1. Avilys ir SABIS  programų įsisavinimas ir naudojimas administracijos dokumentų valdyme.
2. Progimnazijos interneto svetainės atnaujinimas ir tvarkymas pagal nustatytus reikalavimus, aktualios informacijos skelbimas.

	

	3.2. Uždavinys. Įgyvendinti tarptautiškumo strategiją

	3.2.1.
	Vadovų, pedagogų ir mokinių užsienio kalbų kompetencijų tobulinimas
	2026 m.
	Direktorė, pavaduotojai ugdymui, Erasmus+ projekto darbo grupė
	1. Mokytojai tobulina užsienio kalbų kompetencijas mobilumuose užsienyje įgyvendinant Erasmus+ KA121 projektą.
2. Mokytojai tobulina užsienio kalbų  kompetencijas mokantis anglų, prancūzų, vokiečių kalbų (dalyvaujant tarptautiškumo strategijos veiklose bei tęsiant mokymus individualiai).
3. 30 mokinių vyksta į grupinius mobilumus Europos mokyklose tobulinti kalbinius įgūdžius.
	

	3.2.2.
	IDUKM (Integruotas dalyko ir užsienio kalbos mokymas) modelio įgyvendinimas
	 2026 m.
	Direktorė, pavaduotojai ugdymui, Erasmus+ projekto darbo grupė
	1. 5 mokytojai vyksta į IDUKM tematikos kvalifikacijos tobulinimo kursus užsienyje.
2. 8 mokytojai  vyksta į darbo stebėjimo vizitus pagal IDUKM modelį dirbančiose Europos mokyklose.
3. Įrengtos Erasmus+ sienos papildymas.
4. CLIL modelio įgyvendinimas: matematikos ir užsienio kalbos, biologijos ir prancūzų kalbos, muzikos ir prancūzų k., biologijos ir ispanų k. pamokos.
	

	3.2.3.
	Tarptautinio bendradarbiavimo kokybės gerinimas
	 2026 m.
	Direktorė, pavaduotojai ugdymui,
Erasmus+ projekto darbo grupė
	1. Patirties sklaida progimnazijos interneto svetainėje, metodikos grupių pirmininkų susirinkimuose, metodikos grupėse, vykdant ir dalyvaujant tarptautinėse veiklose.
2. Kurti ir diegti Erasmus+ priimančiosios mokyklos modelį, apimantį atvykstančių mokyklų veiklų planavimą, koordinavimą ir tarptautinio bendradarbiavimo stiprinimą.
	

	3.3. Uždavinys. Plėsti socialinių partnerių tinklą

	3.3.1.

	Bendradarbiavimas su socialiniais partneriais Lietuvoje
	2026 m.
	Pavaduotojai ugdymui, pagalbos specialistai,
V. Žikulina,  fizinio ugdymo mokytojai, 5-8 klasių vadovai
	1. Progimnazijos komanda kasmet dalyvauja Martyno Mažvydo vardo mokyklų bendradarbiavimo renginyje.
2. Glaudus bendradarbiavimas su švietimo pagalbą mokiniui teikiančiomis institucijomis padeda numatyti prevencines priemones.
3. Bendradarbiavimas su Pilaitės seniūnija, Dienos centru.
4. Bendradarbiavimas su Jaunaisiais maltiečiais, Maltos ordinu.
5. Bendradarbiavimas su Vilniaus regiono karjeros centru.
6. Bendradarbiavimas su Vilniaus profesinio rengimo centrais.
7. Pasirašytos sutartys ir bendradarbiaujama su Pilaitės bendruomene, Šv. Juozapo parapija,  Pilaitės gimnazija, Lietuvos Teqball federacija, Vilniaus lopšeliu - darželiu ,,Pilaitukas”.
8. Tęsiamas bendradarbiavimas su Vilniaus miesto sporto mokykla „Sostinės Tauras”, vandens slidinėjimo sporto klubu „Skriejantieji bangomis”, Futbolo klubu „Ataka”.
9. Tęsiamas bendradarbiavimas su Vilniaus Lions klubu.
	

	3.3.2.
	Bendradarbiavimas su socialiniais partneriais užsienyje
	 2026 m.
	Direktorė, pavaduotojos ugdymui, Erasmus+ darbo grupė,
muzikos mokytojai,
prancūzų k. mokytojai, su frankofoninėmis klasėmis dirbantys mokytojai bei šių klasių vadovai
	1. Tęsiamas bendradarbiavimas su Punsko lietuvių mokykla.
2. Užmegztos 1–3 naujos ilgalaikės strateginės partnerystės su panašias vertybes ir siekius turinčiomis Europos mokyklomis.
3. Tęsiamas bendradarbiavimas su Paryžiaus Petrošiaus sekmadienine lituanistine mokykla.
4. Užmegztas ryšys su Airijos lituanistine mokykla „Gintarėlis”.
5. Vykdomas Etwining projektas kartu su Ispanijos mokykla.

